
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ένταξη Κοινοτήτων Επαρχίας Λαγκαδά στις ειδικές ζώνες του άρ¬ 
θρου 3, παρ. 3 του Ν. 1262/82. 1 

Καθορισμός αποζημίωσης Προέδρου, μελών και Γραμματέων των 
Α’ και Β' Πειθαρχικών Συμβουλίων και των Μικτών Συνεργείων 
των Π.Δ. 243/87 και Π.Δ. 244/87 (ΦΕΚ 104Α/ 

24.6.87). 2 

Παράταση προθεσμιών άρθρ. 65 παρ. 1 και 3,66 παρ. 1, 3, 4, 8, 

69 παρ. 3 Ν. 1541/85 όπως τροποποιήθηκε με την 17/2.1.87 

ΠΥΣ η οποία κυρώθηκε με το Ν. 1697/87. 3 

Χορήγηση άδειας άσκησης επαγγέλματος Κοινωνικού Λειτουργού 

στην Ασημίνα Καραγκούνη του Αθανασίου. 4 

Τροποποίηση απόφασης ορισμού μελών της Επιτροπής Δημιουργίας 

Μνημείων - Ηρώων και Ανδριάντων». 5 

Κατάθεση αίτησης για χορήγηση διπλώματος ευρεσιτεχνίας ή πι¬ 
στοποιητικού υποδείγματος χρησιμότητας στον ΟΒΙ και τήρηση 

Βιβλίων. 6 

Κύρωση αναδασμού αγρ/τος Μεγαλοκάμπου Δράμας έτους 1986 7 

Κύρωση αναδασμού αγρ/τος Σιταγροί Δράμας έτους 1986 ... 8 

Προσαρμογή ΟΕΤ της Κοινότητας Πισκοκεφάλου στις διατάξεις 

του Ν. 2586/86 . 9 

Διαπίστωση σύστασης προσωρινών θέσεων στη Δ/νση Γεωργίας Ν. 

Λασιθίου.10 

Καθορισμός κατωτάτης τιμής πωλήσεως ελαιοπυρήνων Ν. Λασι¬ 
θίου εσοδείας 1987-88 και χρησιμοποιήσεως αυτών.11 

Υποβιβασμός Μειονοτικού Δημοτικού Σχολείου Ερασμίου Ν. Ξάν¬ 
θης.12 

Επανασύσταση θέσεων κρατικών δασκάλων Σχολείου.13 

Συμπλήρωση της αριθ. 9321/30.4.1987 απόφασης του Νομ. Πει¬ 
ραιά που αφορά σύσταση νομικού προσώπου δημοσίου δικαίου με 
το όνομα «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΟΥΤΡΟΠΟ- 

ΛΕΩΣ ΜΕΘΑΝΩΝ» στο Δήμο Μεθάνων.14 

Σύσταση θέσης Ι.Δ. αορίστου χρόνου στο Δημοτικό Ωδείο Γλυφά¬ 
δας.15 

Προσαρμογή του Οργανισμού Εσωτερικής Υπηρεσίας της Κοινότη¬ 
τας Μονόβρυσης Σερρών.16 


Διορθώσεις σφαλμάτων 

Διόρθωση της Γ6α/2490/87 απόφασης του Υπ. Υγείας, Πρόνοιας 


και Κοιν. Ασφαλίσεων.17 

Διορθώσεις σφαλμάτων στην Α3β/οικ. 17019/3.12.87 απόφαση 
του Υπουργού Υγείας, Πρόνοιας και Κοιν. Ασφαλίσεων.18 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

ΑριΒ. Α 4896 (1) 

Ένταξη Κοινοτήτων Επαρχίας Λαγκαδά στις ειδικές ζώνες του άρθρου 
3, παρ. 3 του Ν. 1262/82. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης Οικονομικής και Περιφ/κής Ανάπτυξής της χώρας και τροποποί¬ 
ηση συναφών διατάξεων» και ειδικότερα τις παραγρ. 1, 2, 3 του άρθρου 
3 και παράγρ. 1 του άρθρου 11 αυτού του Νόμου. 

2. Τις διατάξεις του Π.Δ. 816/77 «Περί Οργανισμού του Υπουρ¬ 
γείου Συντονισμού». 

3. Το Ν. 1558/85 βάσει του οποίου διαρθρώθηκε το Υπουργικό 
Συμβούλιο και την με αρ. Α9211/ΔΙΟΝΟΣΕ 1737/3.12.87 (ΦΕΚ 
702/Τ.Β./4.12.87) Κοινή Απόφαση του Πρωθυπουργού και του 
Υπουργού Εθν. Οικονομίας, Θ.Β. Καρατζά. 

4. Τις διατάξεις της υπ’ αριθμ. Υ 1436/15.10.87 απόφασης του 
Πρωθυπουργού περί «καθορισμού αρμοδιοτήτων του Αναπληρωτή 
Υπουργού ΠΕ.ΧΩ.ΔΕ. Μανώλη Παπαστεφανάκη (ΦΕΚ 5498/87). 

5. Την ανάγκη άσκησης Πολιτικής Περιφ/κής Ανάπτυξης στα πλαί¬ 
σια του γενικότερου αναπτυξιακού προγραμματισμού της χώρας και ει¬ 
δικότερα την ανάγκη επιλεκτικής ενίσχυσης προβληματικών περιοχών. 

6. Τις προτάσεις των Περιφ/κών Οργάνων Προγραμματισμού, απο¬ 
φασίζουμε: 

I. Εντάσσεται στις ειδικές ζώνες που προβλέπονται από το άρθρο 3. 
παράγρ. 3 του Ν. 1262/82 η περιοχή που αποτελεΐται από τις παρα¬ 
κάτω Κοινότητες της Επαρχίας Λαγκαδά του Νομού Θεσσαλονίκης: 

1. Βασιλουδίου 

2. Γερακαρούς 

3. Λαγκαδικίων 

4. Αρδαμερίου 

5. Σαρακήνας 

6. Ζαγκλιβερίου 

7. Αδάμ 

8. Νικομηδινού 

9. Περιστερώνας 

10. Καλαμωτού 

II. Ν. Απολλωνίας 

12. Απολλωνίας 

13. Μελισσουργού 

14. Ν. Μαδύτου 

15. Περιστεράς 

16. Λειβαδιού 

17. Πετροκεράσων 

19. Λευκοχωρίου 

20. Νικοπόλεως 

21. Βερτίσκου 

22. Όσσας 

23. Κρυονερίου 

24. Σοχοΰ 

25. Σκεπαστού 

26. Φιλαδελφείου 

27. Ξυλόπολης 

28. Λαχανά 

29. Στεφανικών 

30. Αρεθούσας 

2. Στις επιχειρήσεις του άρθρου 2 παράγρ. 1 του Ν. 1262/82, που 
εγκαθίστανται μέσα στα όρια των παραπάνω Κοινοτήτων και σε από¬ 
σταση μεγαλύτερη των 500 μέτρων από τον άξονα του εθνικού δρόμου 
Θεσ/νίκης - Καβάλας θα δίδονται τα κίνητρα της περιοχής Γ' του Ν. 
1262/82. Οι προκαλούμενες δαπάνες θα βαρύνουν τον προϋπ/σμό Δη¬ 
μοσίων Επενδύσεων σύμφωνα με το άρθρο 6 παράγρ. 8 του Ν. 1262/ 
82. 

Η παρούσα να δημοσιευθεί στην Εφημερίδα της Κυβερνήσεώς. 

Αθήνα, 17 Δεκεμβρίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Θ.Β. ΚΑΡΑΤΖΑΣ Δ. ΤΣΟΒΟΛΑΣ 

ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Μ. ΠΑΠΑΣΤΕΦΑΝΑΚΗΣ 
- φ - 

Αριθ. 100599/2839 (2) 

Καθορισμός αποζημίωσης Προέδρου, μελών και Γραμματέων των Α’ 

και Β' Πειθαρχικών Συμβουλίων και των Μικτών Συνεργείων των 

Π.Δ. 243/87 και Π.Δ. 244/87 (ΦΕΚ 104Α/24.6.87). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των Π.Δ. 243/87 και Π.Δ. 244/87, ΦΕΚ 104/ 
Α/87 «περί του Κανονισμού Λειτουργίας Επιβατηγών αυτοκινήτων δη¬ 
μόσιας χρήσης κ.λπ.». 

2. Τις διατάξεις του άρθρου 18 του Ν. 1505/84 (ΦΕΚ 194/Α - ) 
«Διάρθρωση μισθολογίου προσωπικού της Δημόσιας Διοίκησης και άλ¬ 
λες συναφείς διατάξεις». 

3. Την αριθ. 2389/13.2.87 (ΦΕΚ 81Β') απόφαση του Πρωθυπουρ¬ 
γού και Υπουργού Οικονομικών, αποφασίζουμε: 

1. Καθορίζουμε την αποζημίωση που θα καταβάλλεται κατά συνε¬ 
δρίαση σε κάθε μέλος και σε κάθε γραμματέα, των Πειθαρχικών Συμ¬ 
βουλίων Α και Β του άρθρου 21, Π.Δ. 243/87 και Π.Δ. 244/87 και 
των μικτών Συνεργείων του άρθρου 20 Π.Δ.' 243/87 και Π.Δ. 
244/87 (ΦΕΚ 104Α/87) σε χίλιες πεντακόσιες (1.500) δραχμές και 
μέχρι τέσσερις (4) συνεδριάσεις για κάθε μήνα. 

Στους υπαλλήλους μέλη των Συμβουλίων και Συνεργείων αποζημί¬ 
ωση θα καταβάλλεται εφόσον οι συνεδριάσεις γίνονται εκτός ωρών ερ¬ 
γασίας. 

2. Η δαπάνη αυτή θα βαρύνει τις πιστώσεις του τακτικού προϋπολο¬ 
γισμού των Νομαρχιών. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 18 Δεκεμβρίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΜΕΤΑΦΟΡΩΝ - ΕΠΙΚΟΙΝΩΝΙΩΝ 

ΣΠ. ΚΑΛΟΥΔΗΣ ΚΩΣΤΑΣ ΜΠΑΝΤΟΥΒΑΣ 


Αριθ. 49771 - (3) 

Παράταση προθεσμιών άρθρ. 65 παρ. 1 και 3,66 παρ. 1, 3, 4, 8, 69 

παρ. 3 Ν. 1541/85 όπως τροποποιήθηκε με την 17/2.1.87 ΠΥΣ 

η οποία κυρώθηκε με το Ν. 1697/87. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα». 

2. Τις διατάξεις των άρθρων 65 παρ. 1,66 παρ. 1-3-4-8-69 παρ. 3 
του Ν. 1541/85 σύμφωνα με τις οποίες τέθηκαν προθεσμίες για τη με¬ 
τατροπή ορισμένων κεντρικών ενώσεων και κοινοπραξιών σε κεντρικές 
κλαδικές συνεταιριστικές ενώσεις του προϊόντος που εκπροσωπούν και 
τη διάλυση των υπολοίπων καθώς και για την προσαρμογή των κατα¬ 
στατικών των ομορρύθμων συνεταιριστικών εταιρειών στις διατάξεις 
του άρθρου 59 του πιο πάνω νόμου. 

3. Τις διατάξεις της 17/2-187 ΠΥΣ η οποία κυρώθηκε με το Ν. 
1697/87 «Ρύθμιση θεμάτων νομικών προσώπων εποπτείας του 
Υπουργείου Γεωργίας και άλλες διατάξεις», σύμφωνα με τις οποίες οι 
παραπάνω προθεσμίες παρατάθηκαν μέχρι 31.7.1987 και δόθηκε η 
δυνατότητα στον Υπουργό Γεωργίας να τις παρατείνει με απόφασή τον, 
για ένα ακόμη χρόνο από τη λήξη τους. 

4. Την 21386/27.7.87 απόφασή μας με την οποία παρατάθηκαν οι 
παραπάνω προθεσμίες μέχρι 31.12.1987. 

5. Την ανάγκη παράτασης των προθεσμιών αυτών, σύμφωνα με αί¬ 
τημα της ΠΑΣΕΓΕΣ που υποβλήθηκε με το 3748/2867/ 
16.12.1987 έγγραφό της και παρόμοια αιτήματα ενδιαφερομένων ορ¬ 
γανώσεων, λόγω ύπαρξης ορισμένων αντικειμενικών δυσχερειών συμ¬ 
μόρφωσής τους στις επιταγές του Ν. 1541/1985, μέσα στις πιο πάνω 
προθεσμίες, αποφασίζουμε: 

1. Παρατείνουμε τις προθεσμίες των άρθρων 65 παρ. 1 και 3,66 
παρ. 1-3-4-8-69 παρ. 3 του Ν. 1541/85, μέχρι 31 Μαρτίου 1988. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Δεκεμβρίου 1987 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦- 

Αριθ. Γ6α/2700 (4) 

Χορήγηση άδειας άσκησης επαγγέλματος Κοινωνικού Λειτουργού στην 
Ασημίνα Καραγκούνη του Αθανασίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2700 της 22 Δεκεμβρίου 1987 έχει χορηγηθεί στην 
Ασημίνα Καραγκούνη του Αθανασίου άδεια άσκησης επαγγέλματος 
Κοινωνικού Λειτουργού. 

Αθήνα, 22 Δεκεμβρίου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-φ- 

Αριθ. ΥΠΠΟ/ΑΙΟΙΚ/Β/51713 (5) 

Τροποποίηση απόφασης ορισμού μελών της Επιτροπής Δημιουργίας 
Μνημείων - Ηρώων και Ανδριάντων». 

Η ΥΠΟΥΡΓΟΣ ΠΟΛΙΤΙΣΜΟΥ 

Με την 51456/21.12.1987 απόφαση της Υπουργού Πολιτισμού, 
που εκδόθηκε σύμφωνα με τις κείμενες διατάξεις, τροποποιείται η ανα- 
φερόμενη στο θέμα αριθμ. 29920/22.7.87 όπμοια απόφαση με την 
οποία ορίστηκαν τα μέλη της Επιτροπής Δημιουργίας Μνημείων - 
Ηρώων και Ανδριάντων (ΦΕΚ 438/τ.Β’/21.8.1987) και ορίζεται ως 
μέλος της ανωτέρω Επιτροπής ο Γεώργιος Λάππας, Γλύπτης, σε αντι¬ 
κατάσταση του Ευάγγελου Μουστάκα, Γλύπτη, ο οποίος παραιτή¬ 
θηκε. 

Κατά τα λοιπά ισχύει η αριθμ. 29920/22.7.87 όμοια απόφαση. 

Αθήνα, 22 Δεκεμβρίου 1987 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 15928/ΕΦΑ/1253 (6) 

Κατάθεση αίτησης για χορήγηση διπλώματος ευρεσιτεχνίας ή πιστο¬ 
ποιητικού υποδείγματος χρησιμότητας στον ΟΒΙ και τήρηση Βιβλίων. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των άρθρων 4 παρ. 4,7 παρ. 11 και 19 παρ. 14 του 
Ν. 1733/1987 «Μεταφορά τεχνολογίας, εφευρέσεις, τεχνολογική και¬ 
νοτομία και σύσταση Επιτροπής Ατομικής Ενέργειας» (ΦΕΚ 171, Α'). 

2. Τις διατάξεις του νόμου 1558/1985 «Κυβέρνηση και Κυβερνη¬ 
τικά Όργανα». 

3. Την πρόταση του διοικητικού συμβουλίου του ΟΒΙ για την κατά¬ 
θεση αίτησης για χορήγηση διπλώματος ευρεσιτεχνίας ή πιστοποιητι¬ 
κού υποδείγματος χρησιμότητας στον ΟΒΙ και τήρηση βιβλίων σύμ¬ 
φωνα με το πρακτικό αριθ. 3 της 22ας/12/1987 της τρίτης συνεδρία¬ 
σης του διοικητικού συμβουλίου του ΟΒΙ, αποφασίζουμε: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Ορισμοί 

Για την εφαρμογή της απόφασης αυτής νοούνται: 

α. Ως «ΟΒΙ» ο Οργανισμός Βιομηχανικής Ιδιοκτησίας, που εδρεύει 
στην Αθήνα (ν. 1733/1987). 

β. Ως «αίτηση ευρεσιτεχνίας» η αίτηση για τη χορήγηση διπλώματος 
ευρεσιτεχνίας. 

γ. Ως «αίτηση Π.Τ.Χ.», η αίτηση για τη χορήγηση πιστοποιητικού 
υποδείγματος χρησιμότητας. 

Άρθρο 2 

Εργάσιμες ημέρες 

Οι εργάσιμες ημέρες για τον ΟΒΙ είναι οι ίδιες με εκείνες που ισχύουν 
για το Υπουργείο Βιομηχανίας, Ενέργειας και Τεχνολογίας. 

Άρθρο 3 
Εκπροσώπηση 

1. Δικαίωμα παράστασης ή κατάθεσης εγγράφων ενώπιον του ΟΒΙ 
έχει όποιος αντλεί δικαίωμα από αίτηση ευρεσιτεχνίας ή αίτηση Π.Υ.Χ. 
και ο πληρεξούσιος του δικηγόρος. 

2. Ο πληρεξούσιος αποδεικνύει την ιδιότητά του με κατάθεση στον 
ΟΒΙ του αντίστοιχου εγγράφου. Η γνησιότητα της υπογραφής του εντο- 
λέα βεβαιώνεται από συμβολαιογράφο ή δημόσια αρχή. 

3. Εάν ο δικαιούχος της αίτησης ευρεσιτεχνίας η Π.Υ.Χ. δεν έχει κα¬ 
τοικία ή διαμονή ή έδρα στην Ελλάδα, οφείλει να διορίσει αντίκλητο και 
να δηλώσει ότι υποβάλλεται στη δικαιοδοσία των δικαστηρίων της Αθή¬ 
νας. 

ΚΕΦΑΛΑΙΟ ΔΕΥΤΕΡΟ 
ΚΑΤΑΘΕΣΗ ΑΙΤΗΣΗΣ ΕΥΡΕΣΙΤΕΧΝΙΑΣ 

Άρθρο 4 

Κατάθεση της αίτησης 

1. Η αίτηση ευρεσιτεχνίας κατατίθεται στον ΟΒΙ, σε δύο αντίγραφα, 
και περιέχει τα στοιχεία του άρθρου 7 παρ. 1 και 2 του ν. 1733/1987. 
Η περιγραφή, οι αξιώσεις και η περίληψη μπορούν να κατατίθενται είτε 
στην ελληνική είτε στην αγγλική ή γαλλική ή γερμανική γλώσσα. Στη 
δεύτερη περίπτωση η μετάφραση προσκομίζεται μέσα στην τετράμηνη 
προθεσμία του άρθρου 7 παρ. 9 του Ν. 1733/87. Στην ίδια προθεσμία 
μπορούν να προσκομίζονται και οι τυχόν επεξηγήσεις κατά το άρθρο 7 
παράγραφος 2 του Ν. 1233/1987, εφόσον κρίνεται απαραίτητο από 
τον καταθέτη. 

2. Ο ΟΒΙ χορηγεί έντυπα για τη συμπλήρωση των στοιχείων του αι¬ 
τήματος για χορήγηση διπλώματος ευρεσιτεχνίας ή πιστοποιητικού 
υποδείγματος χρησιμότητας. Η μορφή και το περιεχόμενο των εντύπων 
καθορίζεται με απόφαση του διοικητικού συμβουλίου του ΟΒΙ. 

3. Η κατάθεση της αίτησης ευρεσιτεχνίας μπορεί να γίνει και με συ¬ 
στημένη ταχυδρομική επιστολή με απόδειξη. Στην περίπτωση αυτή ως 
ημερομηνία κατάθεσης θεωρείται η ημερομηνία παραλαβής της αίτη¬ 
σης από την αρμόδια υπηρεσία του ΟΒΙ. 


Άρθρο 5 

Περιγραφή της εφεύρεσης 

1. Η περιγραφή της εφεύρεσης αρχίζει με μνεία του τίτλου της εφεύ¬ 
ρεσης, που χρησιμοποιήθηκε στην αίτηση. 

2. Η περιγραφή πρέπει: 

α. Να καθορίζει το τεχνικό πεδίο στο οποίο αναφέρεται η εφεύρεση, 
β. Να αναφέρει τη στάθμη της προηγούμενης τεχνικής, που κατά την 
κρίση του καταθέτη είναι χρήσιμη για την κατανόηση της εφεύρεσης. 
Τυχόν έγγραφα που αποδεικνύουν τη στάθμη της προηγούμενης τεχνι¬ 
κής μπορούν να σημειώνονται στην περιγραφή. 

γ. Να παρουσιάζει την εφεύρεση, έτσι όπως αυτή προσδιορίζεται από 
τις αξιώσεις, χρησιμοποιώντας τους κατάλληλους τεχνικούς όρους για 
την κατανόηση και λύση του προβλήματος. 

δ. Να παρουσιάζει τα πλεονεκτήματα της εφεύρεσης, εάν υπάρχουν 
σε σχέση με τη στάθμη της προηγούμενης τεχνικής. 

ε. Να περιγράφει με συντομία τις απεικονίσεις στα σχέδια, εάν υπάρ¬ 
χουν. 

στ. Να ορίζει λεπτομερειακά έναν τουλάχιστον τρόπο πραγματοποίη¬ 
σης της εφεύρεσης, χρησιμοποιώντας παραδείγματα. 

ζ. Να εξηγεί με σαφήνεια τον τρόπο εφαρμογής της εφεύρεσης στη 
βιομηχανία. 

Άρθρο 6 

Αξιώσεις της εφεύρεσης 

1. Οι αξιώσεις της εφεύρεσης ορίζουν την έκταση και το περιεχόμενο 
της αιτούμενης προστασίας με βάση τα τεχνικά χαρακτηριστικά της 
εφεύρεσης. 

2. Οι αξιώσεις περιέχουν, εφόσον είναι δυνατόν: 

α. Προοίμιο, το οποίο αναφέρει το αντικείμενο της εφεύρεσης και 
απαριθμεί τα τεχνικά χαρακτηριστικά της που είναι απαραίτητα για τον 
καθορισμό του αντικειμένου της αξίωσης και που σε συνδυασμό μεταξύ 
τους ανήκουν στη στάθμη της τεχνικής. 

β. Χαρακτηριστικό μέρος, που καθορίζει τα-ΐε'χνικά χαρακτηριστικά 
της εφεύρεσης τα οποία σε συνδυασμό με το εδάφιο α ορίζουν την αιτού- 
μενη προστασία. 

3. Η αίτηση ευρεσιτεχνίας πρέπει να περιέχει τουλάχιστον μια ή και 
περισσότερες αξιώσεις. Εάν υπάρχουν περισσότερες αξιώσεις αριθμού- 
νται κατά αύξοντες αριθμούς με αραβικά στοιχεία. 

4. Αξίωση που αναφέρει τα κύρια χαρακτηριστικά στοιχεία μιας 
εφεύρεσης (κύρια αξίωση) μπορεί να ακολουθείται από άλλη ή άλλες ει¬ 
δικότερες που περιέχουν όλα τα χαρακτηριστικά άλλης ή άλλων αξιώ¬ 
σεων (εξαρτημένες αξιώσεις). 

5. Στην εξαρτημένη αξίωση αναφέρεται στην αρχή, εφόσον είναι δυ¬ 
νατόν, η άλλη κύρια ή εξαρτημένη αξίωση ή αξιώσεις και δηλώνονται τα 
επιπλέον χαρακτηριστικά για τα οποία ζητείται προστασία. 

6. Οι αξιώσεις δεν επιτρέπεται να παραπέμπουν σε στοιχεία της περι¬ 

γραφής ή των σχεδίων χρησιμοποιώντας εκφράσεις «όπως περιγράφε- 
ται.στην περιγραφή» ή «όπως φαίνεται από την εικόνα.των σχε¬ 

δίων». 

7. Η αίτηση ευρεσιτεχνίας μπορεί να περιέχει ιδίως: 

α. Μια κύρια αξίωση για ένα προϊόν, μια κύρια αξίωση για τη μέθοδο 
παραγωγής του προϊόντος αυτού και μια κύρια αξίωση για μια χρήση 
του προϊόντος αυτού, ή 

β. Μια κύρια αξίωση για μια μέθοδο, μια κύρια αξίωση για ένα μη¬ 
χανισμό ή μέσο ειδικά για την πραγματοποίηση της μεθόδου αυτής, ή 
γ. Μια κύρια αξίωση για ένα προϊόν, μια κύρια αξίωση για τη μέθοδο 
παραγωγής του και μια κύρια αξίωση για ένα μηχανισμό ή μέσο ειδικά 
για την πραγματοποίηση της μεθόδου αυτής. 

Ο 

Άρθρο 7 

Περίληψη της εφεύρεσης 

1. Η περίληψη της εφεύρεσης αναφέρει τον τίτλο της και περιέχει σύ¬ 
ντομη αναφορά των όσων αναλύθηκαν στην περιγραφή, στις αξιώσεις 
και στα σχέδια. Ειδικότερα περιέχει: 

α. Προσδιορισμό του τομέα της τεχνικής στον οποίο ανήκει η εφεύ¬ 
ρεση, ώστε να είναι δυνατή η ταξινόμησή της. 

β. Αναφορά στον τρόπο λύσης του τεχνικού προβλήματος που αφορά 
η εφεύρεση. 

γ. Την κύρια ή κύριες χρήσεις της εφεύρεσης, 
δ. Αναφορά του χημικού τύπου που χαρακτηρίζει την εφεύρεση, εφό¬ 
σον υπάρχει. 

2. Εκτιμήσεις ή έπαινοι για την αξία της εφεύρεσης δεν αναφέρονται 
στην περίληψη. 

3. Η περίληψη κατά το δυνατόν, να μην υπερβαίνει τις 150 λέξεις. 

4. Η περίληψη πρέπει να αναφέρεται με παραπομπές στα σχέδια, 
εφόσον η αίτηση συνοδεύεται απ’ αυτά. 

Άρθρο 8 

Παρουσίαση των σχεδίων 

1. Η χρήσιμη επιφάνεια των φύλλων για τα σχέδια δεν πρέπει να 
υπερβαίνει τά 26,2 εκατ. X 7 εκατ. Η χάραξη πλαισίου γύρω από την 
χρησιμοποιούμενη επιφάνεια δεν επιτρέπεται. 

2. Τα ελάχιστα περιθώρια γύρω από το σχέδιο είναι: 
α. Επάνω περιθώριο: 2,5 εκατ. 

β. Αριστερό περιθώριο: 2,5 εκατ. 
γ. Δεξιό περιθώριο: 1,5 εκατ. 
δ. Κάτω περιθώριο: 1 εκατ. 

3. Ο σχεδιασμός έχει τους εξής περιορισμούς: 

α. Για τα σχέδια χρησιμοποιούνται μαύρες γραμμές και ανεξίτηλα 
σημεία. Οι γραμμές πρέπει να είναι έντονες, ομοιόμορφου πάχους, καλά 
καθορισμένες, χωρίς χρώματα. 

β. Για τις τομές χρησιμοποιούνται πυκνές σκιαγραφικές γραμμές, 
χωρίς να εμποδίζεται όμως η εύκολη ανάγνωση των βασικών γραμ¬ 
μών. 

γ. Η κλίμακα των σχεδίων και η γραφική σχεδίασή τους πρέπει να 
επιτρέπουν την καθαρή φωτογραφική αναπαραγωγή τους σε σμίκρυνση 
των δύο τρίτων. 

δ. Αριθμοί, γράμματα και σημεία αναφοράς επιτρέπεται να χρησιμο¬ 
ποιούνται στα σχέδια. Παρενθέσεις, κύκλοι ή εισαγωγικά δίπλα από 
τους αριθμούς ή τα γράμματα δε χρησιμοποιούνται. Το ύψος των αριθ¬ 
μών και των γραμμάτων δεν μπορεί να είναι μικρότερο από 0,32 εκατ. 
Για τα γράμματα χρησιμοποιείται η λατινική ή η ελληνική αλφάβητος. 

ε. Οι γραμμές των σχεδίων χαράσσονται με τα ειδικά όργανα σχεδια- 
σμού. 

στ. Τα σχέδια αριθμούνται διαδοχικά με αραβικούς αριθμούς, ανε¬ 
ξάρτητα από την αρίθμησή των φύλλων, 
ζ. Τα διαγράμματα θεωρούνται ως σχέδια. 

Άρθρο 9 

Παρουσίαση των εγγράφων 

1. Τα έγγραφα της αίτησης ευρεσιτεχνίας ή Π.Τ.Χ. παρουσιάζονται 
έτσι ώστε να μπορούν να αναπαράγονται με φωτογράφιση ή με ηλεκτρο¬ 
στατικές μεθόδους ή με φωτοσύνθεση ή με μικροφωτογράφηση, σε απε¬ 
ριόριστο αριθμό αντιγράφων. 

Τα φύλλα δεν πρέπει να είναι σχισμένα τσαλακωμένα ή διπλωμένα. 
Μόνον η πρώτη σελίδα των φύλλων χρησιμοποιείται, 

2. Το χαρτί που χρησιμοποιείται πρέπει να είναι λευκό, λείο, ματ, αν¬ 
θεκτικό και εύκαμπτο, τύπου Α4 (29,7 εκατ. X 21 εκατ.). Η χρήση του 
χαρτιού για την εγγραφή γίνεται από πάνω προς τα κάτω (κάθετα). 

3. Η αρχή κάθε νέου εγγράφου της αίτησης πρέπει να εμφανίζεται σε 
νέο φύλλο. Τα φύλλα ενώνονται με συνδετήρες που μπορεί να αφαιρού- 
νται εύκολα. 

4. Με την επιφύλαξη του άρθρου 8 παρ. 2 της απόφασης αυτής, τα 
ελάχιστα περιθώρια στα φύλλα είναι: 

α. Πάνω περιθώριο: 2 εκατ. 
β. Αριστερό περιθώριο: 2,5 εκατ. 
γ. Δεξιό περιθώριο: 2 εκατ. 
δ. Κάτω περιθώριο: 2 εκατ. 

Το μέγιστο περιθώριο στα φύλλα είναι: 
α. Πάνω περιθώριο: 4 εκατ. 
β. Αριστερό περιθώριο: 4 εκατ. 
γ. Δεξιό περιθώριο: 3 εκατ. 
δ. Κάτω περιθώριο: 3 εκατ. 

5. Όλα τα φύλλα της αίτησης πρέπει να είναι αριθμημένα κατά σειρά 
με αραβικούς αριθμούς. Οι αριθμοί σημειώνονται πάνω, στο μέσο άλλα 
όχι μέσα στο πάνω περιθώριο. 

6. Οι γραμμές κάθε φύλλου της περιγραφής και των αξιώσεων αριθ- 
μούνται ανά 5. Οι αριθμοί φαίνονται στην αριστερή πλευρά, δεξιά του 
αριστερού περιθώριου. 

7. Όλα τα έγγραφα πρέπει να είναι δακτυλογραφημένα ή τυπωμένα. 
Μόνον τα σύμβολα και οι χημικοί και μαθηματικοί τύποι μπορούν να 
γράφονται με το χέρι. Τα στοιχεία που χρησιμοποιούνται πρέπει να 
έχουν μαύρο χρώμα. 


8. Οι μονάδες μέτρησης εκφράζονται στο μετρικό σύστημα. 

Οι θερμοκρασίες εκφράζονται σε βαθμούς Οεΐδίιΐδ. 

Για τις υπόλοιπες φυσικές ενδείξεις χρησιμοποιούνται οι μονάδες διε¬ 
θνούς πρακτικής. 

9. Η ορολογία και τα σημεία στην αίτηση πρέπει να χρησιμοποιού¬ 
νται ομοιόμορφα. 

10. Τα φύλλα δεν πρέπει να περιέχουν ξέσματα, ούτε διορθώσεις, 
προσθήκες ή παρεμβολές. 

ΚΕΦΑΛΑΙΟ ΤΡΙΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 10 

Εγγραφή της αίτησης ευρεσιτεχνίας 

Η αίτηση για χορήγηση διπλώματος ευρεσιτεχνίας εγγράφεται στο 
Βιβλίο Εκθέσεων, Τεύχος Α’ «Εθνικές αιτήσεις» εφαρμοζομένων ανά¬ 
λογα τωνδιατάξεων των άρθρων 2 και 3 του Ν. 4325/1963 «Περί 
εφευρέσεων αφορωσών την εθνικήν άμυναν της χώρας». 

Άρθρο 11 

Αιτήσεις για πιστοποιητικό υποδείγματος χρησιμότητας 

1. Οι διατάξεις της απόφασης αυτής, εκτός του άρθρου 10 εφαρμόζο¬ 
νται και για τις αιτήσεις Π.Τ.Χ. 

2. Οι αιτήσεις Π.Τ.Χ. ή οι δηλώσεις για μετατροπή αίτησης ευρεσι¬ 
τεχνίας σε αίτηση Π.Τ.Χ. εγγράφονται στο Βιβλίο Εκθέσεων με την έν¬ 
δειξη «Αιτήσεις Π.Τ.Χ.». 

Άρθρο 12 

Λεπτομέρειες εφαρμογής 

Με απόφαση του Διοικητικού Συμβουλίου του ΟΒΙ ρυθμίζονται θέ¬ 
ματα τήρησης των Βιβλίων Εκθέσεων και άλλες τυπικές διαδικασίες 
για την κατάθεση των αιτήσεων ευρεσιτεχνίας ή Π.Τ.Χ. 

Άρθρο 13 
Έναρξη ισχύος 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Δεκεμβρίου 1987 

0 ΥΠΟΥΡΓΟΣ 

Α. ΠΕΠΟΝΗΣ 
-♦- 

Αριθ. ΔΙΓΕ 16399 ' (7) 

Κύρωση αναδασμού αγρ/τος Μεγαλοκάμπου Δράμας έτους 1986 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Την αριθ. 16071/26.11.87 σχετική εισήγηση της Δ/νσης Γεωρ¬ 
γίας Δράμας, αποφασίζουμε: 

Κυρώνουμε το νέο κτηματικό καθεστώς που δηαμορφώθηκε με τον 
αναδασμό το έτος 1986 στην Κτηματική περιοχή «Μεγαλοκάμπος» 
Δράμας (Τμήμα) όπως αυτό απεικονίζεται στους συνταχθέντας από την 
επιτροπή αναδασμού, κτηματολογικούς πίνακες και διαγράμματά της 
περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Δράμα, 30 Νοεμβρίου 1987 
Ο Νομάρχης 
ΠΑΝ. ΜΑΤΡΙΔΗΣ 

-φ- 

Αριθ. ΔΙΓΕ 16398 (8) 

Κύρωση αναδασμού αγρ/τος Σιταγροί Δράμας έτους 1986 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Την αριθ. 16072/26.11.87 σχετική εισήγηση της Δ/νσης Γεωρ- 

γίας Δράμας, αποφασίζουμε: 

Κυρώνουμε το νέο κτηματικό καθεστώς που διαμορφώθηκε με τον 
αναδασμό το έτος 1986 στην Κτηματική περιοχή «Σιταγροί» Δράμας 
(Τμήμα) όπως αυτό απεικονίζεται στους συνταχθέντας από την επι¬ 
τροπή αναδασμού, κτηματολογικούς πίνακες και διαγράμματά της πε¬ 
ριοχής αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Δράμα, 30 Νοεμβρίου 1987 
Ο Νομάρχης 
ΠΑΝ. ΜΑΤΡΙΔΗΣ 

- ♦- 

Αριθ. 14353 (9) 

Προσαρμογή ΟΕΤ της Κοινότητας Πεσκοκεφάλου στις διατάξεις του Ν. 

1586/86. 

Ο ΝΟΜΑΡΧΗΣ ΛΑΣΙΘΙΟΤ 

Έχοντας υπόψη: 

1. Τις διατάξεις του άρθρου 12 του Ν. 1188/81 «Περί κυρώσεως 
του Κώδικα περί καταστάσεως προσωπικού οργανισμών Τοπικής Αυ¬ 
τοδιοίκησης». 

2. Τις διατάξεις των άρθρων 1,2,3 και 4 του Ν. 1586/86 «Βαθμο¬ 
λογική διάρθρωση των θέσεων του Δημοσίου Νομικών Προσώπων Δη¬ 
μοσίου Δικαίου και των ΟΤΑ και άλλες διτάξεις». 

3. Το Π.Δ. 37α/1987. 

4. Την αριθμ. 53560/59/6.8.1986 γενική διαταγή του Υπουρ¬ 
γείου Εσωτερικών με την οποία παρέχονται οδηγίες για την ψήφιση των 
Ο.Ε.ΐ. των Δήμων και Κοινοτήτων. 

5. Την αριθμ. 34/1987 απόφαση του Κ.Σ. Πιστοκεφάλου με την 
οποία προσαρμόζεται ο Ο.Ε.Υ. της Κοινότητας στις διατάξεις του Ν. 
1586/1986. 

6. Την αριθμ. 12/Γ/6.10.1987 γνωμοδότηση του Υπηρεσιακού 
Συμβουλίου του άρθρου 5 του Ν. 1188/81. 

7. Το σχετικό φάκελλο, αποφασίζουμε: 

Εγκρίνουμε την αριθμ. 34/1987 απόφαση του Κ.Σ. Πιστοκεφάλου 
με την οποία προσαρμόζεται ο Ο.Ε.Υ. της Κοινότητας στις διατάξεις 
του Ν. 1586/86 όπως παρακάτω: 

Άρθρο 1. 

Η Υπηρεσία της Κοινότητας συγκροτείται από τη Διοικητική Υπηρε¬ 
σία. Το Οργανωτικό Σχήμα της Κοινότητας ονομάζεται γραμματεία με 
προϊστάμενο τον Πρόεδρο της Κοινότητας. 

Άρθρο 2. 

ΔΙΑΡΘΡΩΣΗ ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της κοινότητας διαρθρώνονται και διαβαθ¬ 
μίζονται όπως παρακάτω. 

1. ΜΟΝΙΜΟ ΠΡΟΣΩΠΙΚΟ 

α. Μία (1) θέση γραμματέα κλάδου ΔΕΙ με βαθμούς Γ-Α. 

β. Μία (1) θέση κληρήρα του κλάδου ΥΕ1 με βαθμούς Δ-Γ. 

Άρθρο 3. 

ΠΡΟΣΟΝΤΑ ΔΙΟΡΙΣΜΟΥ ΚΑΘΗΚΟΝΤΑ κ.λπ. 

Για το διορισμό, τα καθήκοντα, τους περιορισμούς, το χρόνο εργα¬ 
σίας την αστική ευθύνη, τα δικαιώματα, άδειες, τις μεταβολές υπηρε¬ 
σιακής κατάστασης, το προβάδισμα, τις ποινές, τη λύση της υπαλληλι¬ 
κής σχέσης, την ιατροφαρμακευτική περίθαλψη και νοσοκομειακής τα 
έξοδα κηδείας των μονίμων υπαλλήλων που προβλέπονται από τον ορ¬ 
γανισμό ρυθμίζονται από τις διάτάξεις του Ν. 1188/81 και 1586/86 
και των διαταγμάτων που εκδίδονται σε εκτέλεση των νόμων αυτών. 

Άρθρο 4. 

ΑΡΜΟΔΙΟΤΗΤΕΣ - ΑΝΤΙΚΕΙΜΕΝΑ ΤΗΣ 
ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της διοικητικής υπηρεσίας ανήκουν (ενδεικτική 
απαρίθμηση). 

ΓΡΑΜΜΑΤΕΑΣ ΚΟΙΝΟΤΗΤΑΣ 

α. Η μέριμνα για την τήρηση του βιβλίου επίπλων και σκευών και η 
φύλαξη αυτού. 

β. Η μέριμνα για την τήρηση και φύλαξη των προβλεπομένων από το 


Νόμο βιβλίων της Κοινότητας, φακέλλων του αρχείου και τη σφραγίδα 
της Κοινότητας. 

γ. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ. Η τήρηση των πρακτικών συνεδριάσεως του Κοινοτικού Συμβου¬ 
λίου η καταχώρησή τους στο βιβλίο πρακτικών αυτού, η μέριμνα για 
την υπογραφή και η έκδοση αντιγράφων. 

ε. Η κατάρτιση με τον Πρόεδρο σχεδίου του προϋπολογισμού της 
Κοινότητας η σύνταξη και συνυπογραφή με τον Πρόεδρο της Κοινότη¬ 
τας των βεβαιωτικών καταλόγων επιβολής βεβαιώσεως και εισπρά- 
ξεως των εν γένει Κοινοτικών εσόδων και η διεξαγωγή της εν γένει λο¬ 
γιστικής υπηρεσίας της Κοινότητας. 

στ. Η ενημέρωση του Προέδρου για την πορεία των οικονομικών της 
Κοινότητας και η προσυπογραφή με τον πρόεδρο των χρηματικών 
ενταλμάτων της Κοινότητας. 

ζ. Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. 

η. Η επιμέλεια κατάρτισης του προγράμματος τέλεσης δημοσίων 
κοινοτικών εορτών και δεξιώσεων. 

θ. Η φροντίδα για τη λειτουργία των υπηρεσιών της Κοινότητας 
ύδρευσης φωτισμού γυμναστηρίου ως και πάσης δημιουργηθεισομένης 
υπηρεσίας στο μέλλον. 

ι. Η τήρηση και φύλαξη των μητρώων αρρένων, δημοτολογίων και 
ληξιαρχικών βιβλίων. 

ια. Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων οι οποίες ανατίθενται στην Κοινότητα από νόμους διατάγ¬ 
ματα κ.λπ. 

Β. ΚΛΗΤΗΡΑΣ ΘΥΡΩΡΟΣ ΓΕΝΙΚΩΝ ΚΑΘΗΚΟΝΤΩΝ 

Ο Κληρήρας μεριμνά για την κίνηση της εισερχομένης αλληλογρα¬ 
φίας την κανονική επίδοση της εξερχομένης «■οιαύτης και των προσκλή¬ 
σεων του Κοινοτικού Συμβουλίου, την τοιχοκόλληση όλων των ανακοι¬ 
νώσεων, εκτελεί δε και κάθε υπηρεσία που ανατίθεται σ’ αυτό νόμιμα. 

Άρθρο 5. 

Αυτός ο οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Άγ. Νικόλαος, 27 Νοεμβρίου 1987 
Ο Νομάρχης 
Γ. ΤΖΑΝΑΚΑΚΗΣ 

-♦- 

Αριθ. 8481 (10) 

Διαπίστωση σύστασης προσωρινών θέσεων στη Δ/νση Γεωργίας Ν. Λα- 

σιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τις διατάξεις της παρ. 4 του άρθρου 1 της ΔΙΠΙΔ/Φ42/24/ 
11440/31.12.86 κοινής Υπουργικής Απόφασης. 

2) Τις διατάξεις του αριθμ. 3/84 Π.Δ. (Φ.Ε.Κ. 3 τ'/Α/84) μεταβί¬ 
βαση αρμοδιοτήτων στους Νομάρχες σε θέματα κατάστασης προσωπι¬ 
κού 1δ. Δικαίου. 

3) Την με αριθμ. 1139/16.12.1987 απόφασή μας για την κατά¬ 
ταξη προσ. Ιδ. Δικαίου σε προσωρινή θέση αορίστου χρόνου, αποφασί¬ 
ζουμε: 

Διαπιστώνουμε τον αριθμό των προσωρινών θέσεων ιδιωτικού Δι¬ 
καίου αορίστου χρόνου που συστήθηκαν με την παραπάνω απόφασή μας 
κατά ειδικότητα ήτοι: 

Ειδικότητα: Εργατοτεχνίτρια 

Θέση: 1. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Άγιος Νικόλαος, 16 Δεκεμβρίου 1987 
Ο Νομάρχης 
Γ. ΤΖΑΝΑΚΑΚΗΣ 

Αριθ. 8185 (11) 

Καθορισμός χατώτατης τιμής πωλήσεως ελαιοπυρήνων Ν. Λασιθϊου 
εσοδείας 1987-88 και χρησιμοποιήσεως αυτών. 

Ο ΝΟΜΑΡΧΗΣ ΛΑΣΙΘΙΟΪ 
Έχοντας υπόψη: 

1. Τις διατάξεις του Ν. 3200/55 ως και το τροποποιητικό αυτού 
διάταγμα περί εξαιρέσεως από την κατά την παρ. 1 του άρθρου 1 του 
Ν.Δ. 3200/55 αρμοδιότητος Νομαρχών αντικειμένων τινμών αρμο¬ 
διοτήτων Υπουργείου Γεωργίας. 

2. Το άρθρο 1 του Ν. 3004/54 «περί θέσεως διατάξεων τινών που 
αφορούν στην προστασία ελαιοπυρήνας. 

3. Την υπ’ αριθμ. 402200/11663/24.11.80 τηλεγραφική Δ/γή 
Υπουργείου Γεωργίας περί καθορισμού κατωτάτης τιμής ελαιοπυρήνας 
σε κλασικού και φυγοκεντρικού τύπου ελαιουργεία. 

4. Την 282395/6414/εγκ. 665/3.6.1969 περί ελαιοπυρήνων και 
της διαδικασίας για τον καθορισμό της κατωτάτης τιμής αγοράς αυ¬ 
τών. 

5. Την 408375/11641/18.12.1978 Υπουργείου Γεωργίας, «περί 
καθορισμού κατωτάτης τιμής ελαιοπυρήνων φυγοκεντρικών ελαιουρ¬ 
γείων. 

6. Τα υπάρχοντα στοιχεία της Δ/νσεως Γεωργίας, ως προς την πε¬ 
ριεκτικότητα των ελαιοπυρήνων σε πυρηνέλαιον της τελευταίας εξαε¬ 
τίας και τα φυγοκεντρικά της τελευταίας διετίας, αποφασίζουμε: 

Καθορίζουμε την κατωτάτη τιμή πωλήσεως ελαιοπυρήνων από 
κλασσικού τύπου ελαιουργεία σε πέντε δρχ. και πενήντα τέσσερα λεπτά 
(5,54) και σε τρεις δρχ. και δέκα τρία λεπτά (3,13) σε φυγοκεντρικά 
ελαιουργεία για κάθε χιλγρ. παραδιδομένης ελαιοπυρήνας στα πυρηνε- 
λαιουργεία του Ν. Λασιθϊου κατά την ελαιοκομική περίοδο 1987-88. 

Ορίζομε ημέρα ενάρξεως ισχύος της παρούσης από σήμερα. 

Εγκρίνουμε επίσης την χρησιμοποίηση των ελαιοπυρήνων, που δεν 
θα παραδοθούν στα πυρηνελαιουργεία, για καύσιμο ύλη απο βιοτεχνίες 
και βιομηχανίες. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Άγιος Νικόλαος, 27 Νοεμβρίου 1987 
Ο Νομάρχης 
Γ. ΤΖΑΝΑΚΑΚΗΣ 

- ♦ - 

Αριθ. Φ.21/ΠΕ 996 (12) 

Υποβιβασμός Μειονοτικού Δημοτικού Σχολείου Ερασμίου. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του άρθρου 5 παρ. 2 και 5, του άρθρ. 7 παρ. 1 εδάφ. 
α' του Ν. 694/77 «Περί Μ/κών Σχολείων της Μουσουλμανικής 
Μειονότητος εις Δυτ. Θράκην». 

2. Τις διατάξεις του άρθρου 4 παρ. 1 εδ. α' και αρθρ. 3 παρ. 9 του Ν. 
695/77 «Περί ρυθμίσεως θεμάτων τινών του διδακτικού προσωπικού 
και εποπτικού των Μειονοτικών Σχολείων και της Ειδικής Παιδαγ. 
Ακαδημίας». 

3. Τις διατάξεις της αριθ. 55367/16.5.78 αποφάσεώς του ΥΠΕΠΘ 
«Περί συνθέσεως διδακτικού Προσωπικού Μειονοτικών Σχολείων Δυτ. 
Θράκης». 

4. Το αριθ. Ζ 4523/28.11.80 έγγραφο του ΥΠΕΠΘ «Περί καθορι¬ 
σμού της συνθέσεως του διδακτικού προσωπικού των Μ/κών Σχο¬ 
λείων». 

5. Το αριθ. Ζ. 1130/11.3.81 έγγραφο του ΥΠΕΠΘ «Περί προτά¬ 
σεων για ίδρυση προαγωγή και κατάργηση Μειονοτικών Σχο¬ 
λείων». 

6. Την με αριθ. ΔΕ 27613/22.1.81 απόφαση του Νομάρχη Ξάνθης 
«Περί καθορισμού οργανικότητας Μ,/κών Σχολείων στο Ν. Ξάνθης». 

7. Το αριθ. Δ4/781/22.9.86 έγγραφο του ΥΠΕΠΘ «Μεταβολή ορ¬ 
γανικότητας των Δημοτικών Σχολείων». 

8. Το γεγονός ότι οι παρακάτω θέσεις περιλαμβάνονται στον αριθμό 
των θέσεων του διδακτικού προσωπικού δημοτικών σχολείων που προ- 
βλέπεται με τις διατάξεις του άρθρου 13 παρ. 4 του Ν. 1566/85 
η«Δομή και λειτουργία της Πρωτοβάθμιας και Δευτεροβάθμιας Εκπ/ 
σης» και του άρθρου 1 του Π.Δ. 1024/79 «Περί συατάσεως θέσεων, 
κλάδων και βαθμών δια τους μουσ/νους Δημόσιους Εκπ/κούς Λειτουρ¬ 
γούς των Μ/κών Σχολείων Δυτ. Θράκης». 

9; Την αριθ. Φ.2.1./ΠΕ/937/9.11.87 εισήγηση του Προϊσταμένου 
του 2ου Γραφείου ΠΕ Ξάνθης. 

1 - 1 1 Ί ΟΟ ' V ” 1» / * 


Σχολείων Π.Ε. και Δ.Ε., αποφασίζουμε: 

τον υποβιβασμό του 4/Θ Μ/κού Σχολείου Παλαιού Ερασμίου σε 
2/Θ δηλαδή με 1 χριστιανό και 1 μουσουλμάνο δάσκαλο αντί των 2 
χριστιανών και 2 μουσ/νων δασκάλων που έχει, επειδή μειώθηκε ο 
Μ.Ο. των μαθητών του κατά την τελευταία τιετία σε 38. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ξάνθη, 23 Νοεμβρίου 1987 
Ο Νομάρχης 
ΚΩΣΤΑΣ ΓΚΑΓΚΑΣ 


Αριθ. Φ.2.1/Π.Ε. 983 

Επανασύσταση θέσεων κρατικών δασκάλων Σχολείου. 

Ο ΝΟΜΑΡΧΗΣ ΞΑΝΘΗΣ 


(13) 


Έχοντας υπόψη: 

1. Τις διατάξεις του άρθρου 5 παράγρ. 2 και 5 του άρθρου 7 παράγρ. 
1 εδάφ. α' του Ν. 694/77 «Περί Μ/κών Σχολείων της Μουσ/κής 
Μειονότητας εις Δυτικήν Θράκην». 

2. Τις διατάξεις του άρθρου 4 παράγρ. 1 εδάφ. α' και του άρθρου 3 
παράγρ. 9 του Ν. 695/77 «Περί ρυθμίσεως θεμάτων τινών του διδα¬ 
κτικού και εποπτικού Προσωπικού των Μ/κών Σχολείων και της Ειδι¬ 
κής Παιδαγωγικής Ακαδημίας». 

3. Τις διατάξεις της αριθ. 55367/16.5.78 απόφασης του ΥΠΕΠΘ 
«Περί συνθέσεως διδακτικού προσωπικού των Μ/κών Σχολείων». 

4. Το αριθ. Ζ/4523/28.11.80 έγγραφο του ΥΠΕΠΘ «Περί καθορι¬ 
σμού της συνθέσεως του διδακτικού προσωπικού των Μ/κών Σχο¬ 
λείων». 

5. Το αριθ. Ζ/1130/11.3.81 έγγραφο του ΥΠΕΠΘ «Περί προτά¬ 
σεων για ίδρυση προαγωγή και κατάργηση Μ/κών Σχολείων». 

6. Την με αριθ. ΔΕ 27613/22.1.81 απόφαση του Νομάρχη Ξάνθης 
«Περί καθορισμού οργανικότητας Μ/κών Σχολείων στο Νομό Ξάνθης». 

7. Το αριθ. Δ4/781/22.9.86 έγγραφο του ΥΠΕΠΘ «Μεταβολή της 
οργανικότητας των Δημοτικών Σχολείων». 

8. Το γεγονός ότι οι παρακάτω θέσεις περιλαμβάνονται στον αριθμό 
των θέσεων του διδακτικού προσωπικού δημοτικών σχολείων που προ- 
βλέπεται με τις διατάξεις του άρθρου 13 παρ. 4 του Ν. 1566/85 «Δομή 
και λειτουργία της Πρωτοβάθμιας και Δευτεροβάθμιας Εκπ/σης και 
του άρθρου 1 του Π.Δ. 1024/79 «Περί συστάσεως θέσεων κλάδων και 
βαθμών διά τους μουσουλμάνους δημόσιους Εκπ/κούς Λειτουργούς 
των Μειονοτικών Δημοτικών Σχολείων Δυτ. Θράκης». 

9. Το με αριθ. πρωτ. 170/10.6.87 έγγραφο του Συντονιστή Μ/κών 
Σχολ. «Περί αυναινέσεως για την επαναλειτουργία του 2/Θ Μ/κού 
Σχολείου Θεοτόκου». 

10. Την αριθ. Φ.2.1/ΠΕ 937/9.11.87 εισήγηση του Προϊσταμένου 
του 2ου Γραφείου ΠΕ Ξάνθης και 

11. Την με αριθ. 434/13.11.1987 πρόταση του Συντονιστή Μ/ 
κών Σχολ., αποφασίζουμε: 

Την επανασύσταση των θέσεων των κρατικών δασκάλων του 2/Θ 
Μ/ 

κού Σχολείου Θεοτόκου, δηλαδή μία (1) θέση Χριστιανού και μία (1) 
θέση Μουσ/νου δασκάλου, επειδή από το σχολικό έτος 1987-88, ο οικι¬ 
σμός Θεοτόκου παρουσίασε ικανό αριθμό παιδιών σχολικής ηλικίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ξάνθη, 23 Νοεμβρίου 1987 
Ο Νομάρχης 
ΚΩΣΤΑΣ ΓΚΑΓΚΑΣ 

-♦- 

Αριθ. 32282 (14) 

Συμπλήρωση της αριθ. 9321/30.4.1987 απόφασης του Νομ. Πειραιά 

πού αφορά σύσταση νομικού προσώπου δημοσίου δικαίου με το 

όνομα «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΛΟΥΤΡΟΠΟΛΕΩΣ 

ΜΕΘΑΝΩΝ» στο Δήμο Μεθάνων. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 175 του Π.Δ. 76/1985 «Δημοτικός και 
Κοινοτικός Κώδικας». 

2. Την αριθ. 9321/30.4.1987 απόφασή μας με την οποία συστά- 
θηκε νομικό πρόσωπο δημοσίου δικαίου με το όνομα «ΠΝΕΥΜΑΤΙΚΟ 
ΚΕΝΤΡΟ ΔΗΜΟΥ ΛΟΥΤΡΟΠΟΛΕΩΣ ΜΕΘΑΝΩΝ» στο Δήμο Με¬ 
θάνων. 

3. Την αριθ. 35/1987 απόφαση του Δημοτικού Συμβουλίου Μεθά- 

Συμπληρώνουμε την παραπάνω απόφασή μας προσθέτοντας και 7η 
παράγραφο η οποία έχει ως εξής: 

7. Προς επίτευξη των αναφερομένων σκοπών το Νομικό πρόσωπο θα 
συγκροτήσει βιβλιοθήκη και αίθουσα διαλέξεων, Αναψυκτήριο και Μου¬ 
σικό Τμήμα. —- 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 23 Νοεμβρίου 1987 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 

-♦- 

Αριθ. 30502 (15) 

Σύσταση θέσης Ι.Δ. αορίστου χρόνου στο Δημοτικό Ωδείο Γλυφάδας. 

Ο ΝΟΜΑΡΧΗΣ ΠΕΙΡΑΙΑ 

Με την 25/87 απόφαση του δημάρχου - προέδρου Διοικητικού Συμ¬ 
βουλίου Δημοτικού Ωδείου Γλυφάδας που εκδόθηκε σύμφωνα με την 
ΔΙΠΙΔ/Φ42/24/11440/31.12.86 κοινή υπουργική απόφαση διαπι¬ 
στώθηκε αυτοδίκαια η σύσταση μιας θέσης διοικητικού υπαλλήλου με 
σχέση εργασίας ΙΔ αορίστου χρόνου. 

Πειραιάς, 24 Νοεμβρίου 1987 
Με εντολή Νομάρχη 
Ο Διευθυντής 
Δ. ΖΑΒΙΤΣΑΣ 

-♦- 

Αριθ. ΕΣ/27725 (16) 

Προσαρμογή του Οργανισμού Εσωτερικής Υπηρεσίας της Κοινότητας 
Μονόβρυσης Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Μονόβρυσης αριθμ. 732/ 
13.7.1987 με την οποία υποβλήθηκε η απόφαση του Κοινοτικού Συμ¬ 
βουλίου αριθ. 24/1987 που αναφέρεται στην τροποποίηση και προσαρ¬ 
μογή του Οργανισμού Εσωτερικής Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικα «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις». 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 αριθ. 4/10/21.10.87, τα υπόλοιπα στοιχεία του φακέ¬ 
λου και την οικονομική κατάσταση της Κοινότητας. 

5. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠΕΣ, αποφασίζουμε: 


Εγκρίνουμε τον Οργανισμό Εσωτερικής Υπηρεσίας της Κοινότητας 
Μονόβρυσης Σερρών, ο οποίος τροποποιήθηκε και προσαρμόσθηκε με 
την απόφαση του Κοινοτικού Συμβουλίου αριθ. 24/1987, ώστε αυτός 
να περιλαμβάνει την κατωτέρω υπηρεσιακή διάρθρωση: «Γραμματεία» 
με τις εξής θέσεις υπαλλήλων. 

I. ΚΑΤΗΓΟΡΙΑ Α ΔΕ 
α. Κλάδος ΔΕΙ- ΔΙΟΙΚΗΤΙΚΟΣ 

Μία (1) θέση υπαλλήλου (γραμματέα) με διαβάθμιση Γ'-Α’. 
Μοναδικός προϊστάμενος της υπηρεσίας είναι ο Πρόεδρος της Κοινό¬ 
τητας. 

Σέρρες, 9 Δεκεμβρίου 1987 
Με εντολή Νομάρχου 
Η Δ/νουσα Τμημ/ργης 
Ν. ΑΝΤΩΝΙΑΔΟΥ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 


(17) 

Στην απόφαση του Υπουργείου Υγείας, Πρόνοιας και Κοιν. Ασφαλί¬ 
σεων Γ6α/2490/19.11.87 σχετικά με τη χορήγηση άδειας άσκησης 
στο επάγγελμα Κοινωνικής Λειτουργού περίληψη της οποίας έχει δη- 
μοσιευθεί στο ΦΕΚ 713/10.12.1987 τ.Β' διορθώνεται από το λανθα¬ 
σμένο ΦΕΡΓΑΔΙΩΤΗ ΠΑΝΑΓΙΩΤΑ του Μιχαήλ συζ. Δημοσθένη στο 
σωστό ΦΕΡΓΑΔΙΩΤΗ ΠΑΝΑΓΙΩΤΑ του ΜΙΧΑΗΛ συζ. ΔΗΜΟ¬ 
ΣΘΕΝΗ ΧΑΡΙΤΟΥ. 

(Από το Υπουργείο Υγείας, Πρόνοιας 
και Κοινωνικών Ασφαλίσεων) 

-♦- 

(18) 

Στον οργανισμό του Νοσοκομείου του Ε.Ε,Σ. «Κοργιαλένειο - Μπε- 
νάκειο» Αθηνών (Φ.Ε.Κ. 701/Β/4.12.87) επιφέρονται διορθώσεις στα 
παρακάτω άρθρα: 

α) Στο άρθρο 2 και τις παραγράφους 1 και 3 από το εσφαλμένο ΝΟ¬ 
ΜΑΡΧΙΑΚΟ γενικό νοσοκομείο Αθηνών «κοργιαλε- 
ΝΕΙΟ - ΜΠΕΝΑΚΕΙΟ» στο ορθό: ΝΟΜΑΡΧΙΑΚΟ ΓΕΝΙΚΟ ΝΟΣΟ¬ 
ΚΟΜΕΙΟ ΑΘΗΝΩΝ «ΚΟΡΓΙΑΛΕΝΙΟ - ΜΠΕΝΑΚΕΙΟ Ε.Ε.Σ.». 

β) Στο άρθρο 14 παράγραφος 4Β, από το εσφαλμένο: «Για τις περι¬ 
πτώσεις α και β, αν δεν υπηρετούν υπάλληλοι με βαθμό α' της κατηγο¬ 
ρίας ΠΕ, προΐστανται υπάλληλοι με βαθμό α' της κατηγορίας ΤΕ ή ΔΕ 
των αντιστοίχων κλάδων» στο ορθό: «Για τις περιπτώσεις α και β, αν 
δεν υπηρετούν υπάλληλοι με βαθμό α’ της κατηγορίας ΠΕ, προΐστανται 
υπάλληλοι με βαθμό β' της ίδιας κατηγορίας και αν δεν υπάρχουν, 
υπάλληλοι με βαθμό α' της κατηγορίας ΤΕ των αντίστοιχων κλάδων». 

(Από το Υπ. Υγείας, Πρόνοιας 
και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





